Document ID: 32007R1046

KOMISIJAS REGULA (EK) Nr. 1046/2007
(2007. gada 11. septembris),
ar ko groza Regulu (EK) Nr. 712/2007 attiecībā uz apjomu, uz kuru attiecas pastāvīgais konkurss dalībvalstu intervences aģentūru rīcībā esošās labības tālākpārdošanai Kopienas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
tā kā:
(1)
Ar Komisijas Regulu (EK) Nr. 712/2007 (2) tika atvērti pastāvīgie konkursi dalībvalstu intervences aģentūru rīcībā esošās labības tālākpārdošanai Kopienas tirgū. Minētās regulas I pielikumā paredzēts, ka 29 244 tonnas parasto kviešu tiek nodoti Ungārijas intervences aģentūrai.
(2)
Iknedēļas paziņojumā, kas prasīts 11.a pantā Komisijas 2000. gada 19. aprīļa Regulā (EK) Nr. 824/2000, kas nosaka kārtību, kādā intervences aģentūras pārņem labību, un analīzes metodes labības kvalitātes noteikšanai (3), Ungārijas iestādes ir paziņojušas, ka ir konstatēti parasto kviešu zudumi 742 tonnu apjomā.
(3)
Komisijas 2006. gada 13. oktobra Regula (EK) Nr. 1539/2006, ar ko pieņem plānu, kā dalībvalstīm sadalīt 2007. budžeta gadā iekļautos līdzekļus pārtikas piegādei no intervences krājumiem vistrūcīgākajām personām Kopienā (4), cita starpā nosaka daudzumu attiecībā uz katru produkta veidu, kas jāizņem no intervences aģentūru krājumiem. Šajos daudzumos ir iekļauts parasto kviešu daudzums 3 610 tonnu apjomā, kas ir Ungārijas intervences aģentūras rīcībā un kas paredzēts Slovēnijai, atbilstoši Regulas (EK) Nr. 1539/2006 III pielikuma 10. punktam un atļautajai produktu nodošanai no vienas Kopienas valsts citai. Lai nodošanu pabeigtu, Ungārijas iestādēm ir jāatgūst parastie kviešu 1 000 tonnu apjomā, kas pašlaik ir iekļauts uzaicinājumā uz konkursu saskaņā ar Regulu (EK) Nr. 712/2007.
(4)
Tāpēc attiecīgi ir jāgroza Regula (EK) Nr. 712/2007.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 712/2007 I pielikumu aizstāj ar tekstu šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 11. septembrī

Labels: 3
17
18